ভয়বাবহ ভূমিকম্প আন্দামানে! কম্পনের মাত্রা ৫.৫

ওয়েব ডেস্ক : ভয়াবহ ভূমিকম্পে (Earthquake) কেঁপে উঠল আন্দামান (Andaman) ও নিকোবর দ্বীপপুঞ্জে। সেখানে ৫.৫ মাত্রার ভূমিকম্প হয়েছে বলে খবর। তবে এখনও সেখানে ক্ষয়ক্ষতি বা হতাহতের খবর পাওয়া যায়নি। জানা গিয়েছে, রবিবার বেলা ১২ টা ৬ মিনিট নাগাদ এই ভূমিকম্প হয়। এই কম্পনের কারণে সেখানে আতঙ্কের সৃষ্টি হয়েছিল।

ন্যাশনাল সেন্টার ফর সিসমোলজির তরফে জানানো হয়েছে, ভূগর্ভ থেকে ৯০ কিলোমিটার নীচে এই কম্পন (Earthquake) অনুভূত হয়। এই কম্পনের কারণে আতঙ্কে বাড়ি ছেড়ে রাস্তায় বেরিয়ে এসেছিলেন সেখানকার সাধারণ মানুষ। অন্যদিকে জার্মান রিসার্চ সেন্টার ফর জিওসায়েন্সেস উদ্ধৃত করে রয়টার্সের দাবি, ভমিকম্পের মাত্রা ছিল ৬.০৭। মূলত, আন্দামান দ্বীপপুঞ্জ এবং আশপাশের দ্বীপপুঞ্জগুলি অত্যন্ত ভূমিকম্পপ্রবণ এলাকা। এখানে ঘন ঘন ভূমিকম্প এবং সুনামির ঝুঁকি রয়েছে।

EQ of M: 5.4, On: 09/11/2025 12:06:28 IST, Lat: 12.49 N, Long: 93.83 E, Depth: 90 Km, Location: Andaman Sea.
For more information Download the BhooKamp App https://t.co/5gCOtjdtw0 @DrJitendraSingh @OfficeOfDrJS @Ravi_MoES @Dr_Mishra1966 @ndmaindia pic.twitter.com/uJB3jaDDI9

— National Center for Seismology (@NCS_Earthquake) November 9, 2025

আরও খবর : দিল্লি বিমানবন্দরের প্রযুক্তিগত ত্রুটি নিয়ে ব্যবস্থা নেয়নি কেন্দ্র!

ভূমিকম্প হওয়ার পর মালয়েশিয়ার সরকারের তরফে জানানো হয়েছে, ভূমিকম্পের (Earthquake) কারণে কোনও ধরণের সুনামির আশঙ্কা নেই। প্রসঙ্গত, আন্দামানের এই অঞ্চলটি সুন্দা মেগাথ্রাস্ট বরাবর অবস্থিত। ফলে ইন্দো-অস্ট্রেলিয়ান প্লেট এবং সুন্দা প্লেটের মধ্যে এখানে বার বার সংঘর্ষ হয়। যার ফলে এখানকার মাটি বার বার কেঁপে ওঠে।

২০০৪ সালে ভয়ংকর ভূমিকম্প হয়েছিল আন্দামান ও নিকোবর দ্বীপপুঞ্জে। কম্পনের মাত্রা ছিল ৯.২। তার কারণে সেখানে সুনামির সৃষ্টি হয়েছিল। যার ফলে হাজার হাজার মানুষের মৃত্যু হয়েছিল। আহত হয়েছিলেন অনেকে। ধ্বংস হয়েছিল একাধিক ঘরবাড়ি। অন্যদিকে ৫.৫ মাত্রা ভূমিকম্প খুব বড় না হলেও, এর প্রভাব অনেক দূর পর্যন্ত ছড়িয়ে পড়ে। এর ফলে আতঙ্ক সৃষ্টি হয় সাধারণ মানুষের মধ্যে।

দেখুন অন্য খবর :

The post ভয়বাবহ ভূমিকম্প আন্দামানে! কম্পনের মাত্রা ৫.৫ first appeared on KolkataTV.